39 



jenjaju. Gotovo su sa svih strana omeđeni ovi pjeskoviti bre- 

 žuljci močvarnim tlom, a među obje vrste teraina je većinom 

 oštra međa. Na mnogim se mjestima vidi, kako se pijesak strmo 

 ruši na močvarno tlo, obraslo većinom raznim šašima [Carex], a 

 na mnogim mu mjestima oduzimlje po malo terrain. Veliki su 

 dijelovi površine pijeska posve goli, bez ikakvoga traga vegeta- 

 cije, dok se opet na drugim mjestima, os )bito zaklonjenim od 

 vjetra, naselilo nešto bilja, koje se znalo prilagoditi ovako lošim 

 prilikama, kakove daje nestalno i vrlo propusno tlo, što ga tvori 

 pijesak. Ovo bilje ne čini gotovo nigdje neprekinuti pokrov : ono 

 je tako na rijetko posijano, da se gotovo svagdje kroza nj vidi 

 pijesak. Na nekim je mjestima pijesak u toliko postao čvrst, da 

 se na njem može gojiti kulturno bilje, kao što se to vidi kod 

 mjesta Molva, koje je samo sagrađeno na solidnijem pijesku. I 

 kod Đurđevca naći je obrađena pijeska i posijana raznim ži- 

 tom, kao što ima tamo i vinograd, koji je zemalj. vlada zasno- 

 vala, a kasnije ga prekupila imovna općina đurđevačka. Ali sve 

 tlo, što ga pokrivaju kulture, daleko zaostaje za neobrađenim 

 pijeskom. 



Ovdje dajemo popis od 50 vrsta i varijeteta biljnih, što smo 

 ih do danas mogli konstatovati, ne navodeći kulturnih biljaka. 

 Ogromna ih je većina psamofilnih, i kako ovakvoga terraina u 

 Hrvatskoj jedva da ima, poznate su kod nas ili s malo lokah- 

 teta ili pače neke nijesu još konstatovane za floru uže Hrvatske. 

 Nova je za hrvatsku floru Centaurea Tauschen Kerner. 



1. Pteridium aquilinum (L) Kuhn (Pteris aquilina h.). U 

 jednoj dolinici među Molvama i Đurđevcem vrlo brojna. 



2. Pinus silvestris L. Šumica od velikih stabala prema 

 đurđevačkim konacima. 



3. Panicum viride L. (Setaria viridis P. B.^. Kod Đurđevca 

 nerijetko. 



4. Gijnodon dacUjlon (L.) Rieh. Od Molva do Đurđevca 

 dosta obično 



5. Bromus tedorum L. Svagdje dosta obično. 



6. Weingaertneria canescens (L.) Bernh. (Corynephorus cane- 

 scens Beauv.). Kod Đurđevca obično. 



7. Carex Iurta L. Dosta često. 



8. Chenopodium album L. Vrlo kršljavi primjerak kod Đur- 

 đevca. 



